Gulbinas (Ringuva)
Gulbinas – upelis Lietuvoje, Šiaulių rajone; Ringuvos dešinysis intakas (Ventos baseinas). Išteka iš Šilelio miško prie Lygudų. Teka į pietvakarius laukais, toliau – Gulbino mišku. Įteka Ringuvon 15,5 km nuo jos žiočių, netoli Minkštakių. Visa vaga ištiesinta. Prie Gulbino įsikūrę Apušėliai, Pakarniai, Jauneliai. Upėvardis vedamas iš žodžio gulbinas ('gulbių patinas').